title: 2011/722/: A Tanács határozata ( 2011. október 27. ) az egyrészről az Európai Unió és tagállamai, másrészről a Koreai Köztársaság között létrejött szabad kereskedelmi megállapodás által létrehozott Kereskedelmi Bizottságban annak eljárási szabályzatának elfogadásával és a 15 választott bírót tartalmazó jegyzék összeállításával kapcsolatban képviselendő uniós álláspontról

text:
               5.11.2011

               HU

               Az Európai Unió Hivatalos Lapja

               L 288/16

         A TANÁCS HATÁROZATA
   (2011. október 27.)
   az egyrészről az Európai Unió és tagállamai, másrészről a Koreai Köztársaság között létrejött szabad kereskedelmi megállapodás által létrehozott Kereskedelmi Bizottságban annak eljárási szabályzatának elfogadásával és a 15 választott bírót tartalmazó jegyzék összeállításával kapcsolatban képviselendő uniós álláspontról
   (2011/722/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére és 207. cikke (4) bekezdésének első albekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2007. április 23-án felhatalmazta a Bizottságot, hogy az Európai Unió és tagállamai nevében tárgyalásokat folytasson a Koreai Köztársasággal egy szabadkereskedelmi megállapodásról.

               (2)

               Az említett tárgyalások lezárultak, és az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodást (1) (a továbbiakban: megállapodás) 2010. október 6-án aláírták.

               (3)

               15.10. cikkének (5) bekezdése szerint a megállapodást 2011. július 1-je óta – a megkötéséhez szükséges eljárások befejezéséig – ideiglenesen alkalmazzák.

               (4)

               A megállapodás 15.1. cikke létrehozza a Kereskedelmi Bizottságot, amelynek egyik feladata, hogy a megállapodás megfelelő működését biztosítsa.

               (5)

               A megállapodás 15.1. cikke (4) bekezdésének f) pontja szerint a Kereskedelmi Bizottság elfogadhatja saját eljárási szabályzatát.

               (6)

               A megállapodás 14.18. cikke előírja, hogy a Kereskedelmi Bizottságnak a megállapodás hatálybalépését vagy ideiglenes alkalmazásának kezdetét követő hat hónapon belül össze kell állítania a választott bírói tisztségre választható 15 személy jegyzékét.

               (7)

               Az Uniónak meg kell határoznia a Kereskedelmi Bizottság eljárási szabályzatának elfogadásával és a 15 választott bíró jegyzékének összeállításával kapcsolatban képviselendő álláspontot,

         ELFOGADTA EZT A HATÁROZATOT:
   1. cikk
   Az egyrészről az Unió és tagállamai, másrészről a Koreai Köztársaság között létrejött szabadkereskedelmi megállapodás által létrehozott Kereskedelmi Bizottságban annak eljárási szabályzatával és a választott bírói tisztségre választható 15 személy névsorával kapcsolatban az Unió által képviselendő álláspont a Kereskedelmi Bizottság e határozat mellékletét képező határozattervezetein alapul.
   2. cikk
   A Kereskedelmi Bizottságban részt vevő EU-félnek a Szerződés alapján megállapított hatáskörmegosztás szerint a Bizottság és a tagállamok képviselőiből kell állnia, akik a szerződésekből származtatott saját hatáskörükön belül járnak el.
   3. cikk
   Ez a határozat az elfogadása napján lép hatályba.

      Kelt Luxembourgban, 2011. október 27-én.

            a Tanács részéről

            az elnök

         J. MILLER

      (1)  HL L 127., 2011.5.14., 6. o.

      TERVEZET
      AZ EU–KOREA KERESKEDELMI BIZOTTSÁG … HATÁROZATA
      (…)
      a Kereskedelmi Bizottság eljárási szabályzatának elfogadásáról
      A KERESKEDELMI BIZOTTSÁG,
      tekintettel az egyrészről az Európai Unió és tagállamai, másrészről a Koreai Köztársaság között létrejött, 2010. október 6-án Brüsszelben aláírt szabadkereskedelmi megállapodásra (a továbbiakban: megállapodás) és különösen annak 15.1. cikke (3) bekezdésének c) pontjára, valamint 15.1. cikke (4) bekezdésének f) pontjára,
      mivel:

                  (1)

                  A Kereskedelmi Bizottság maga fogadhatja el eljárási szabályzatát, és – a megállapodás kulturális együttműködésről szóló jegyzőkönyve 3. cikkének (3) bekezdése szerint a kulturális együttműködéssel foglalkozó bizottság kivételével – felügyeli a szakbizottságok, munkacsoportok és egyéb testületek munkáját.

                  (2)

                  Ha a megállapodás másképp nem rendelkezik, a szakbizottságok és munkacsoportok hatáskörébe tartozó területeken kizárólag a Kereskedelmi Bizottság jogosult határozatok elfogadására,

            ELFOGADTA EZT A HATÁROZATOT:
      1. cikk
      A Kereskedelmi Bizottság eljárási szabályzatát a melléklet tartalmazza.
      2. cikk
      E határozat … -án/-én lép hatályba.

         Kelt …-ban/-ben, …-án/-én.

               a Kereskedelmi Bizottság részéről

               a Koreai Köztársaság kereskedelmi minisztere

            Kim JONG-HOON

               az Európai Bizottság kereskedelmi biztosa

            Karel DE GUCHT

         MELLÉKLET

            A KERESKEDELMI BIZOTTSÁG ELJÁRÁSI SZABÁLYZATA

         1. cikk
         Összetétel és elnökség
         (1)   Az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás (a továbbiakban: megállapodás) 15.1. cikke szerint létrehozott Kereskedelmi Bizottság a megállapodás 15.1. cikke szerint ellátja feladatait, és felelősséget vállal a megállapodás általános végrehajtásáért.
         (2)   Amint azt a megállapodás 15.1. cikkének (1) bekezdése előírja, a Kereskedelmi Bizottság az EU-fél és Korea képviselőiből áll.
         (3)   A Kereskedelmi Bizottság elnökségét Korea kereskedelmi minisztere és az Európai Bizottság kereskedelemért felelős tagja együtt látja el. A megállapodás 15.1. cikke (2) bekezdésének megfelelően, az elnökök meghatalmazottakkal is képviseltethetik magukat.
         2. cikk
         Képviselet
         (1)   A felek tájékoztatják egymást a Kereskedelmi Bizottságba általuk jelölt tagok jegyzékéről. A jegyzéket a Kereskedelmi Bizottság titkársága vezeti.
         (2)   A magát helyettes útján képviseltetni kívánó tag értesíti a Kereskedelmi Bizottság elnökeit a képviseletét ellátó helyettes nevéről azt az ülést megelőzően, amelyen a képviseletet ellátó helyettes részt vesz. A Kereskedelmi Bizottságban részt vevő, képviseletet ellátó helyettes a helyettesített tag valamennyi jogát gyakorolja.
         3. cikk
         Ülések
         (1)   A Kereskedelmi Bizottság évente egyszer, illetve bármely fél kérésére összeül. Az üléseket felváltva tartják Brüsszelben, illetve Szöulban, amennyiben a felek nem egyeznek meg másként.
         (2)   A Kereskedelmi Bizottság ülései kivételesen és mindkét fél egyetértésével video- vagy telekonferencia formájában is megtarthatók.
         (3)   A Kereskedelmi Bizottság üléseit a Kereskedelmi Bizottság titkársága hívja össze; az ülések időpontjáról és helyszínéről a felek közösen állapodnak meg. Amennyiben a felek nem egyeznek meg másként, az ülés összehívásáról szóló értesítést a Kereskedelmi Bizottság titkársága az ülés kezdete előtt legkésőbb 28 nappal megküldi a Kereskedelmi Bizottság tagjainak.
         4. cikk
         Küldöttségek
         A Kereskedelmi Bizottság tagjait tisztviselők kísérhetik. Az egyes üléseket megelőzően a Kereskedelmi Bizottság elnökét tájékoztatni kell az ülésen részt vevő küldöttségek tervezett összetételéről.
         5. cikk
         Megfigyelők
         A Kereskedelmi Bizottság eseti alapon megfigyelőket hívhat meg.
         6. cikk
         Titkárság
         A Kereskedelmi Bizottság titkárságaként a felek által a megállapodás 15.6. cikke szerint kijelölt koordinátorok együttesen járnak el.
         7. cikk
         Dokumentumok
         Amennyiben a Kereskedelmi Bizottság tanácskozásai írásos dokumentumokon alapulnak, ezeket a dokumentumokat a Kereskedelmi Bizottság titkársága számmal látja el és a Kereskedelmi Bizottság dokumentumaiként körözteti.
         8. cikk
         Levelezés
         (1)   A Kereskedelmi Bizottság elnökeihez címzett leveleket továbbítani kell a Kereskedelmi Bizottság titkárságához a Kereskedelmi Bizottság többi tagja közötti köröztetés céljából.
         (2)   A Kereskedelmi Bizottság elnökeinek leveleit a Kereskedelmi Bizottság titkársága küldi el a címzetteknek, és adott esetben számmal látja el és körözteti ezeket a dokumentumokat a Kereskedelmi Bizottság többi tagja között.
         9. cikk
         Az ülések napirendje
         (1)   Az ülések tervezett napirendjét a Kereskedelmi Bizottság titkársága állítja össze. A tervezett napirendet a kapcsolódó dokumentumokkal együtt az ülés kezdete előtt legkésőbb hét nappal továbbítani kell a Kereskedelmi Bizottság tagjainak és elnökeinek.
         (2)   A tervezett napirend azokat a pontokat tartalmazza, amelyeknek a napirendbe való felvételére legkésőbb az ülés kezdete előtt 14 nappal valamelyik fél felkérte a Kereskedelmi Bizottság titkárságát, és ehhez a kapcsolódó dokumentumokat is elküldte.
         (3)   A napirendet a Kereskedelmi Bizottság az ülés kezdetén fogadja el. A felek egyetértésével a tervezett napirenden kívüli pontokat is fel lehet venni a napirendbe.
         (4)   A Kereskedelmi Bizottság elnökei a felek egyetértésével szakértőket kérhetnek fel az ülésen való részvételre, hogy azok bizonyos témakörökben tájékoztatással szolgáljanak.
         (5)   Egy adott eset követelményeinek figyelembevétele érdekében a Kereskedelmi Bizottság elnökei a felek egyetértésével lerövidíthetik az (1) és (2) bekezdésben meghatározott határidőket.
         10. cikk
         Jegyzőkönyv
         (1)   A Kereskedelmi Bizottság titkársága általában az ülést követő 21 napon belül elkészíti az ülés jegyzőkönyvtervezetét.
         (2)   Főszabályként a jegyzőkönyv összefoglalja az egyes napirendi pontokat, adott esetben az alábbiak megjelölésével:

                     a)

                     a Kereskedelmi Bizottsághoz benyújtott dokumentumok;

                     b)

                     a Kereskedelmi Bizottság tagjainak azon kijelentései, amelyeknek jegyzőkönyvbe vételét kérték; valamint

                     c)

                     az egyes kérdésekkel kapcsolatban meghozott határozatok, megtett ajánlások, jóváhagyott nyilatkozatok és elfogadott következtetések.

               (3)   A jegyzőkönyv tartalmazza továbbá a Kereskedelmi Bizottság azon tagjainak vagy a képviseletet ellátó helyetteseik jegyzékét, akik részt vettek az ülésen, valamint az őket kísérő küldöttségek tagjainak és az ülésen részt vevő megfigyelőknek vagy szakértőknek a jegyzékét.
         (4)   Az ülés időpontját követő 28 napon belül vagy a felek által közösen kitűzött határidőn belül mindkét fél írásban jóváhagyja a jegyzőkönyvet. A jóváhagyást követően a Kereskedelmi Bizottság titkársága aláírja a jegyzőkönyv két példányát, és a felek mindegyike egy-egy eredeti példányt kap a hiteles dokumentumokból. Az aláírt jegyzőkönyv másolatait továbbítani kell a Kereskedelmi Bizottság tagjainak is.
         11. cikk
         Jelentéstétel
         A megállapodás 15.1. cikke (5) bekezdésének megfelelően a Kereskedelmi Bizottság a Közös Bizottság minden rendes ülésén jelentést tesz a keretmegállapodás alapján létrehozott Közös Bizottságnak a saját és a szakbizottságok, munkacsoportok és egyéb testületek tevékenységeiről.
         12. cikk
         Határozatok és ajánlások
         (1)   A Kereskedelmi Bizottság határozatait és ajánlásait a megállapodás 15.4. cikkében előírtak szerint a felek közötti megegyezés útján fogadja el.
         (2)   Ha mindkét fél egyetért, a Kereskedelmi Bizottság az ülések közötti időszakban írásbeli eljárás útján is elfogadhat határozatokat és ajánlásokat. Az írásbeli eljárás a Kereskedelmi Bizottság elnökei közötti jegyzékváltást jelenti.
         (3)   Amennyiben a Kereskedelmi Bizottság a megállapodás értelmében felhatalmazással rendelkezik határozatok és ajánlások elfogadására, ezek a jogi aktusok a „határozat”, illetve az „ajánlás” címet viselik. A Kereskedelmi Bizottság titkársága minden határozatot és ajánlást sorszámmal lát el, elfogadásuk időpontját és tárgyukat is megjelölve. Mindegyik határozat rendelkezik a hatálybalépésének időpontjáról.
         (4)   A Kereskedelmi Bizottság által elfogadott határozatokat és ajánlásokat a Kereskedelmi Bizottság elnökei két hiteles példány aláírásával hitelesítik.
         13. cikk
         Nyilvánosság és titoktartás
         (1)   Eltérő döntés hiányában a Kereskedelmi Bizottság ülései nem nyilvánosak.
         (2)   Ha valamelyik fél a törvényei vagy jogszabályai szerint bizalmasnak minősülő információt nyújt be a Kereskedelmi Bizottsághoz, a szakbizottságokhoz, a munkacsoportokhoz vagy bármely egyéb testülethez, a másik fél köteles az információt bizalmasan kezelni a megállapodás 15.1. cikke (7) bekezdésének megfelelően.
         (3)   A felek dönthetnek úgy, hogy a Kereskedelmi Bizottság határozatait és ajánlásait hivatalos lapjukban közzéteszik.
         14. cikk
         Költségek
         (1)   A felek maguk viselik a Kereskedelmi Bizottság ülésein való részvétellel összefüggően a személyzet utazási és ellátási költségeit, valamint a postai és távközlési kiadások terén felmerülő költségeket.
         (2)   Az ülések megrendezésével és a dokumentumok sokszorosításával kapcsolatos kiadásokat az ülést rendező fél viseli.
         15. cikk
         Szakbizottságok és munkacsoportok
         (1)   A Kereskedelmi Bizottságot feladatai ellátása során a Kereskedelmi Bizottság égisze alatt létrehozott szakbizottságok és munkacsoportok támogatják.
         (2)   A Kereskedelmi Bizottságot tájékoztatni kell a szakbizottságok és munkacsoportok által kijelölt kapcsolattartó pontokról. Az egyes szakbizottságok és munkacsoportok kapcsolattartó pontjai közötti minden, a megállapodás végrehajtásával kapcsolatos levélváltást, megküldött dokumentumot, közleményt és e-mailt egyidejűleg a Kereskedelmi Bizottság titkárságához is továbbítani kell.
         (3)   Az egyes szakbizottságok és munkacsoportok a Kereskedelmi Bizottság minden rendes ülésén jelentést tesznek tevékenységükről.
         (4)   Minden szakbizottság és munkacsoport maga határozhatja meg eljárási szabályzatát, amelyről jelentést kell tennie a Kereskedelmi Bizottságnak.

      TERVEZET
      AZ EU–KOREA KERESKEDELMI BIZOTTSÁG … HATÁROZATA
      (…)
      az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás 14.18. cikkében említett választott bírói jegyzék összeállításáról
      A KERESKEDELMI BIZOTTSÁG,
      tekintettel az egyrészről az Európai Unió és tagállamai, másrészről a Koreai Köztársaság (a továbbiakban: felek) között létrejött, 2010. október 6-án Brüsszelben aláírt szabadkereskedelmi megállapodásra (a továbbiakban: megállapodás) és különösen annak 14.18. cikkére,
      mivel:

                  (1)

                  A megállapodás olyan vitarendezési mechanizmusról rendelkezik, amelynek keretében vita esetén választott bírói testület dönt.

                  (2)

                  A megállapodás szerint vita esetén a felek konzultálnak annak érdekében, hogy megállapodásra jussanak a választott bírói testület összetételéről; amennyiben nem tudnak megállapodni a testület összetételéről, a bírák személyéről a választott bírói tisztségre választható személyek jegyzékéről való sorsolás útján döntenek.

                  (3)

                  Az említett jegyzéket a Kereskedelmi Bizottság állítja össze a megállapodás 14.18. cikkének megfelelően.

                  (4)

                  A felek megegyeztek a választott bírói tisztségre választható 15 személy jegyzékéről,

            ELFOGADTA EZT A HATÁROZATOT:
      1. cikk
      A 15 választott bíró jegyzékét a melléklet tartalmazza.
      2. cikk
      Ez a határozat az elfogadása napján lép hatályba.

         Kelt … -ban/-ben, …-án/-én.

               a Kereskedelmi Bizottság részéről

               a Koreai Köztársaság kereskedelmi minisztere

            Kim JONG-HOON

               az Európai Bizottság kereskedelmi biztosa

            Karel DE GUCHT

         MELLÉKLET

            A VÁLASZTOTT BÍRÁK NÉVSORA

            Korea által javasolt választott bírák

                     Dukgeun AHN

                     Seungwha CHANG

                     Sungjoon CHO

                     Joongi KIM

                     Jaemin LEE

            Az EU által javasolt választott bírák

                     Jacques BOURGEOIS

                     Claus-Dieter EHLERMANN

                     Pieter Jan KUIJPER

                     Giorgio SACERDOTI

                     Ramon TORRENT

            Elnökök

                     William DAVEY (USA)

                     Merit JANOW (USA)

                     Virachai PLASAI (Thaiföld)

                     Helge SELAND (Norvégia)

                     Florentino FELICIANO (Fülöp-szigetek)


title: 2011/390/KKBP: A Politikai és Biztonsági Bizottság EUMM/1/2011 határozata ( 2011. július 1. ) az Európai Unió grúziai megfigyelő missziója (EUMM Georgia) misszióvezetőjének kinevezéséről

text:
               2.7.2011

               HU

               Az Európai Unió Hivatalos Lapja

               L 175/27

         A POLITIKAI ÉS BIZTONSÁGI BIZOTTSÁG EUMM/1/2011 HATÁROZATA
   (2011. július 1.)
   az Európai Unió grúziai megfigyelő missziója (EUMM Georgia) misszióvezetőjének kinevezéséről
   (2011/390/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik albekezdésére,
   tekintettel az Európai Unió grúziai megfigyelő missziójának (EUMM Georgia) létrehozásáról szóló, 2008. szeptember 15-i 2008/736/KKBP tanácsi együttes fellépésre (1) és különösen annak 10. cikke (2) bekezdésére,
   mivel:

               (1)

               A Tanács 2008. szeptember 15-én elfogadta az Európai Unió EUMM Georgia elnevezésű grúziai megfigyelő missziójának (a továbbiakban: EUMM Georgia) létrehozásáról szóló 2008/736/KKBP együttes fellépést.

               (2)

               A Tanács 2010. augusztus 12-én elfogadta a 2010/452/KKBP határozatot (2), amellyel az EUMM Georgia-t 2011. szeptember 14-ig meghosszabbította.

               (3)

               A Politikai és Biztonsági Bizottság a 2010/452/KKBP határozat 10. cikkének (1) bekezdése értelmében és a Szerződés 38. cikkével összhangban felhatalmazást kapott arra, hogy meghozza az EUMM Georgia politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság a 2011. július 18-tól2011 szeptember 14-ig terjedő időszakra Andrzej TYSZKIEWICZ-t nevezi ki az Európai Unió grúziai megfigyelő missziója (EUMM Georgia) misszióvezetőjévé.
   2. cikk
   A Politikai és Biztonsági Bizottságnak az Európai Unió grúziai megfigyelő missziója (EUMM Georgia) misszióvezetője megbízatásának meghosszabbításáról szóló, 2010. szeptember 3-i EUMM Georgia/1/2010 határozata (3) hatályát veszti.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. július 1-jén.

            a Politikai és Biztonsági Bizottság részéről

            az elnök

         O. SKOOG

      (1)  HL L 248., 2008.9.17., 26. o.

      (2)  HL L 213., 2010.8.13., 43. o.

      (3)  HL L 234., 2010.9.4., 16. o.


title: Az Európai Parlament határozata (2009. április 23.) az Európai Képzési Alapítvány 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/149

         AZ EURÓPAI PARLAMENT HATÁROZATA
   (2009. április 23.)
   az Európai Képzési Alapítvány 2007-es pénzügyi évre szóló költségvetésének végrehajtására vonatkozó mentesítésről
   (2009/659/EK)
   AZ EURÓPAI PARLAMENT,

               —

               tekintettel az Európai Képzési Alapítvány 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Képzési Alapítvány 2007-es pénzügyi évre vonatkozó végleges éves beszámolójáról szóló jelentésére, az alapítvány válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendeletre (4) és különösen annak 11. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0157/2009),

               1.

               mentesítést ad az Európai Képzési Alapítvány igazgatója számára az Alapítvány 2007-es pénzügyi évre szóló költségvetésének végrehajtására vonatkozóan;

               2.

               észrevételeit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 63. o.

      (2)  HL C 311., 2008.12.5., 149. o.

      (3)  HL L 248., 2002.9.16., 1. o.

      (4)  HL L 131., 1990.5.23., 1. o.

      (5)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Képzési Alapítvány 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Képzési Alapítvány 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Képzési Alapítvány 2007-es pénzügyi évre vonatkozó végleges éves beszámolójáról szóló jelentésére, az alapítvány válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendeletre (4) és különösen annak 11. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0157/2009),

               A.

               mivel a Számvevőszék megállapította, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,

               B.

               mivel 2008. április 22-én a Parlament megadta a mentesítést az Európai Képzési Alapítvány igazgatójának az Alapítvány 2006-os pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásban a Parlament többek között meglepetését fejezte ki amiatt, hogy a Számvevőszék jelentése nem említi, hogy az igazgató megbízhatósági nyilatkozata (mellékelve az éves tevékenységi jelentéshez) fenntartásokat fogalmazott meg a partnerországokat jellemző politikai bizonytalansággal, a Tempus megállapodás pénzügyeivel, valamint a Tempus által az Alapítványnak nyújtott technikai támogatás lehetséges társadalmi, megítélésbeli, jogi és pénzügyi következményeivel kapcsolatban,

               1.

               tudomásul veszi a Számvevőszék azon megállapítását, hogy a költségvetés-módosításban helytelenül lett megállapítva a célhoz kötött bevételek összege; ennek 1 200 000 EUR-nak kellett volna lennie a feltüntetett 3 400 000 EUR helyett, ami tartalmazza az előző évről áthozott célhoz kötött bevételeket is;

               2.

               tudomásul veszi az Alapítvány ígéretét, hogy folytatja a költségvetés benyújtásával kapcsolatos gyakorlatának összehangolását a szabályozási követelményekkel;

               3.

               tudomásul veszi, hogy az igazgató a megbízhatósági nyilatkozatban (mellékelve az éves tevékenységi jelentéshez) fenntartja a múlt évben megfogalmazott fenntartásokat a partnerországokat jellemző politikai bizonytalansággal, a Tempus megállapodás egy részének pénzügyi kezelésével, valamint a Tempus által az Alapítványnak nyújtott technikai támogatás hazatelepítésének lehetséges társadalmi, megítélésbeli, jogi és pénzügyi következményeivel kapcsolatban;

               4.

               felkéri a Számvevőszéket, hogy az Alapítvány ellenőrzéséről szóló következő jelentésében vizsgálja meg és kommentálja az igazgató fenntartásait;

               5.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).

      (1)  HL C 278., 2008.10.31., 63. o.

      (2)  HL C 311., 2008.12.5., 149. o.

      (3)  HL L 248., 2002.9.16., 1. o.

      (4)  HL L 131., 1990.5.23., 1. o.

      (5)  HL L 357., 2002.12.31., 72. o.

      (6)  HL L 88., 2009.3.31., 101. o.

      (7)  Lásd e Hivatalos Lap 206. oldalát.


title: A Tanács (EU) 2017/798 határozata (2017. április 25.) az Európai Unió és Japán kormánya közötti, a versenypolitika területén való együttműködésről szóló megállapodásra irányuló tárgyalásoknak Japán kormányával való megkezdésére való felhatalmazásról

text:
               11.5.2017

               HU

               Az Európai Unió Hivatalos Lapja

               L 120/19

         A TANÁCS (EU) 2017/798 HATÁROZATA
   (2017. április 25.)
   az Európai Unió és Japán kormánya közötti, a versenypolitika területén való együttműködésről szóló megállapodásra irányuló tárgyalásoknak Japán kormányával való megkezdésére való felhatalmazásról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 103. és 352. cikkére, összefüggésben annak 218. cikke (3) és (4) bekezdésével,
   tekintettel az Európai Bizottság ajánlására,
   mivel tárgyalásokat kell kezdeni Japán kormányával az Európai Unió és Japán kormánya közötti, a versenypolitika területén való együttműködésről szóló megállapodás megkötése céljából,
   ELFOGADTA EZT A HATÁROZATOT:
   1. cikk
   (1)   A Tanács felhatalmazza a Bizottságot, hogy tárgyalásokat kezdjen Japán kormányával egy olyan megállapodás megkötése céljából, amely a bizonyítékok versenyjogi vizsgálatokban történő, viszonossági alapon való cseréjéről szóló rendelkezésekkel egészíti ki az Európai Közösség és Japán kormánya közötti, a versenyellenes tevékenységekkel kapcsolatos együttműködésről szóló megállapodást (1).
   (2)   A tárgyalásokat a Tanácsnak az e határozat függelékében foglalt tárgyalási irányelvei alapján kell lefolytatni.
   2. cikk
   A Tanács a Bizottságot jelöli ki az Unió főtárgyalójának.
   3. cikk
   A tárgyalásokat a Tanács versenyügyi munkacsoportjával konzultálva kell lefolytatni.
   4. cikk
   Ennek a határozatnak a Bizottság a címzettje.

      Kelt Luxembourgban, 2017. április 25-én.

            a Tanács részéről

            az elnök

         I. BORG

      (1)  HL L 183., 2003.7.22., 12. o.


title: 2014/254/EU: Az Európai Parlament és a Tanács határozata ( 2014. április 16. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Olaszország „EGF/2012/007 IT/VDC Technologies” referenciaszámú kérelme)

text:
               7.5.2014

               HU

               Az Európai Unió Hivatalos Lapja

               L 134/44

         AZ EURÓPAI PARLAMENT ÉS A TANÁCS HATÁROZATA
   (2014. április 16.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Olaszország „EGF/2012/007 IT/VDC Technologies” referenciaszámú kérelme)

      (2014/254/EU)

   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (1) és különösen annak 12. cikke (3) bekezdésére,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (2) és különösen annak 23. cikke második albekezdésére,
   tekintettel a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendeletre (3) és különösen annak 12. cikkére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra (4) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacon történő ismételt beilleszkedéséhez.

               (2)

               Az EGAA éves maximális összege az 1311/2013/EU, Euratom tanácsi rendelet 12. cikkében meghatározottaknak megfelelően (2011-es árakon számítva) 150 millió EUR.

               (3)

               Olaszország a VDC Technologies S.p.A. vállalatnál és egy beszállítónál történt elbocsátásokra tekintettel 2012. augusztus 31-én az EGAA igénybevételére irányuló kérelmet nyújtott be, majd 2013. szeptember 6-ig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 3 010 985 euro rendelkezésre bocsátására tesz javaslatot.

               (4)

               Az 1927/2006/EK rendelet – hatályon kívül helyezése ellenére – az 1309/2013/EU rendelet 23. cikkének második albekezdése értelmében továbbra is alkalmazandó a 2013. december 31-ig benyújtott kérelmek vonatkozásában.

               (5)

               Az EGAA-t tehát igénybe kell venni az Olaszország által benyújtott kérelem alapján történő pénzügyi hozzájárulás folyósítása érdekében.

         ELFOGADTA EZT A HATÁROZATOT:
   1. cikk
   Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból 3 010 985 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Strasbourgban, 2014. április 16-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         D. KOURKOULAS

      (1)  HL L 406., 2006.12.30., 1. o.

      (2)  HL L 347., 2013.12.20., 855. o.

      (3)  HL L 347., 2013.12.20., 884. o.

      (4)  HL C 373., 2013.12.20., 1. o.


title: A Tanács (EU) 2016/352 határozata (2016. március 4.) az ENSZ Európai Gazdasági Bizottságának adott bizottságaiban az ENSZ 10., 34., 41., 46., 48., 50., 51., 53., 55., 60., 73., 83., 94., 107., 110., 113., 118., 125., 128., 130. és 131. számú előírásának módosításaira, valamint a csendes közúti járművek jóváhagyásáról szóló új előírásra irányuló javaslatok tekintetében az Európai Unió nevében képviselendő álláspont meghatározásáról

text:
               11.3.2016

               HU

               Az Európai Unió Hivatalos Lapja

               L 65/64

         A TANÁCS (EU) 2016/352 HATÁROZATA
   (2016. március 4.)
   az ENSZ Európai Gazdasági Bizottságának adott bizottságaiban az ENSZ 10., 34., 41., 46., 48., 50., 51., 53., 55., 60., 73., 83., 94., 107., 110., 113., 118., 125., 128., 130. és 131. számú előírásának módosításaira, valamint a csendes közúti járművek jóváhagyásáról szóló új előírásra irányuló javaslatok tekintetében az Európai Unió nevében képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
   tekintettel a Bizottság javaslatára,
   mivel:

               (1)

               A 97/836/EK tanácsi határozat (1) értelmében az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”).

               (2)

               A 2000/125/EK tanácsi határozat (2) értelmében az Unió csatlakozott a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz („párhuzamos megállapodás”).

               (3)

               A 2007/46/EK európai parlamenti és tanácsi irányelv (3) a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típus-jóváhagyási követelmény formájában, vagy az uniós jogszabályok alternatívájaként beépítette az ENSZ előírásait az EU típus-jóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               (4)

               A tapasztalatokra és a műszaki fejlődésre tekintettel az ENSZ 10., 34., 41., 46., 48., 50., 51., 53., 55., 60., 73., 83., 94., 107., 110., 113., 118., 125., 128., 130. és 131. sz. előírása által érintett egyes elemekkel vagy tulajdonságokkal kapcsolatos követelményeket hozzá kell igazítani a műszaki fejlődéshez.

               (5)

               Továbbá új ENSZ-előírás elfogadására van szükség annak érdekében, hogy egységes rendelkezések legyenek érvényben a csendes közúti járművek jóváhagyására, azok korlátozott hallhatósága tekintetében.

               (6)

               Ezért meg kell határozni az említett ENSZ-előírások elfogadásával kapcsolatban az Unió nevében az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban képviselendő álláspontot,

         ELFOGADTA EZT A HATÁROZATOT:
   1. cikk
   A 2016. március 7–11-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. március 4-én.

            a Tanács részéről

            az elnök

         S.A.M. DIJKSMA

      (1)  A Tanács 1997. november 27-i 97/836/EK határozata az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).

      (2)  A Tanács 2000. január 31-i 2000/125/EK határozata a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).

      (3)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról („keretirányelv”) (HL L 263., 2007.10.9., 1. o.).

      MELLÉKLET

                  Előírás

                  Napirendi pont

                  Napirendi pont címe

                  Dokumentumszám

                  10

                  4.9.1.

                  Javaslat a 10. számú előírás 05. módosítássorozatának 1. kiegészítésére (elektromágneses összeférhetőség)

                  ECE/TRANS/WP.29/2016/16

                  10

                  4.9.2.

                  Javaslat a 10. számú előírás 04. módosítássorozatának 3. kiegészítésére (elektromágneses összeférhetőség)

                  ECE/TRANS/WP.29/2016/17

                  34

                  4.8.1.

                  Javaslat a 34. számú előírás 03. módosítássorozatának 1. kiegészítésére (tűzveszély elleni védelem)

                  ECE/TRANS/WP.29/2016/8

                  41

                  4.6.1.

                  Javaslat a 41. számú előírás 04. módosítássorozatának 4. kiegészítésére (motorkerékpárok zajkibocsátása)

                  ECE/TRANS/WP.29/2016/3

                  46

                  4.8.2.

                  Javaslat a 46. számú előírás 04. módosítássorozatának 3. kiegészítésére (közvetett látást biztosító eszközök)

                  ECE/TRANS/WP.29/2016/9

                  48

                  4.9.3.

                  Javaslat a 48. számú előírás 06. módosítássorozatának 7. kiegészítésére (világító- és fényjelző berendezések beépítése)

                  ECE/TRANS/WP.29/2016/18

                  48

                  4.9.4.

                  Javaslat a 48. számú előírás 05. módosítássorozatának 9. kiegészítésére (világító- és fényjelző berendezések beépítése)

                  ECE/TRANS/WP.29/2016/19

                  48

                  4.9.5.

                  Javaslat a 48. számú előírás 04. módosítássorozatának 16. kiegészítésére (világító- és fényjelző berendezések beépítése)

                  ECE/TRANS/WP.29/2016/20

                  50

                  4.9.6.

                  Javaslat az 50. számú előírás eredeti módosítássorozatainak 18. kiegészítésére (mopedek és motorkerékpárok helyzetjelző, fék- és irányjelző lámpái)

                  ECE/TRANS/WP.29/2016/21

                  51

                  4.6.2.

                  Javaslat az 51. számú előírás 03. módosítássorozatának 1. kiegészítésére (M és N kategóriájú járművek zajkibocsátása)

                  ECE/TRANS/WP.29/2016/4

                  53

                  4.9.7.

                  Javaslat az 53. számú előírás 01. módosítássorozatának 18. kiegészítésére (világító- és fényjelző berendezések beépítése L3 kategóriájú járművekbe)

                  ECE/TRANS/WP.29/2016/22

                  53

                  4.9.8.

                  Javaslat az 53. számú előírás új 02. módosítássorozatára (világító- és fényjelző berendezések beépítése L3 kategóriájú járművekbe)

                  ECE/TRANS/WP.29/2016/23

                  55

                  4.7.1.

                  Javaslat az 55. számú előírás 01. módosítássorozatának 5. kiegészítésére (mechanikus kapcsolószerkezetek)

                  ECE/TRANS/WP.29/2016/5

                  60

                  4.15.1.

                  Javaslat a 60. számú előírás 5. kiegészítésére (mopedek és motorkerékpárok vezető által működtetett kezelőszervei)

                  ECE/TRANS/WP.29/2016/27

                  73

                  4.12.1.

                  Javaslat a 73. számú előírás 01. módosítássorozatának 1. helyesbítésére (csak franciául) (oldalsó aláfutásgátlók)

                  ECE/TRANS/WP.29/2016/31

                  83

                  4.15.2.

                  Javaslat a 83. számú előírás 07. módosítássorozatának 2. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2016/28

                  94

                  4.11.1

                  Javaslat a 94. számú előírás 01. módosítássorozatának 3. helyesbítésére (csak oroszul) (frontális ütközés elleni védelem)

                  ECE/TRANS/WP.29/2016/32

                  107

                  4.8.3.

                  Javaslat a 107. számú előírás 05. módosítássorozatának 5. kiegészítésére (városi és távolsági autóbuszok általános felépítése)

                  ECE/TRANS/WP.29/2016/10

                  107

                  4.8.4.

                  Javaslat a 107. számú előírás 06. módosítássorozatának 5. kiegészítésére (városi és távolsági autóbuszok általános felépítése)

                  ECE/TRANS/WP.29/2016/11

                  107

                  4.8.5.

                  Javaslat a 107. számú előírás 07. módosítássorozatára (városi és távolsági autóbuszok általános felépítése)

                  ECE/TRANS/WP.29/2016/12

                  110

                  4.8.6.

                  Javaslat a 110. számú előírás 02. módosítássorozatára (CNG- és LNG-üzemű járművek)

                  ECE/TRANS/WP.29/2016/13

                  113

                  4.9.9.

                  Javaslat a 113. számú előírás 01. módosítássorozatának 6. kiegészítésére (szimmetrikus tompított fényt kibocsátó fényszórók)

                  ECE/TRANS/WP.29/2016/24

                  118

                  4.8.7.

                  Javaslat a 118. számú előírás 02. módosítássorozatának 2. kiegészítésére (anyagok égési tulajdonságai)

                  ECE/TRANS/WP.29/2016/14

                  125

                  4.8.8.

                  Javaslat a 125. számú előírás 01. módosítássorozatának 1. kiegészítésére (vezető menetirányú látómezeje)

                  ECE/TRANS/WP.29/2016/15

                  128

                  4.9.10.

                  Javaslat a 128. számú előírás eredeti módosítássorozatának 5. kiegészítésére (világító diódás [LED-es] fényforrások)

                  ECE/TRANS/WP.29/2016/25

                  130

                  4.7.2.

                  Javaslat a 130. számú előírás 1. kiegészítésére (sávelhagyásra figyelmeztető rendszer [LDWS])

                  ECE/TRANS/WP.29/2016/6

                  131

                  4.7.3.

                  Javaslat a 131. számú előírás 01. módosítássorozatának 2. kiegészítésére (fejlett vészfékező rendszerek [AEBS])

                  ECE/TRANS/WP.29/2016/7

                  4.13.1.

                  Javaslat a csendes közúti járművek jóváhagyásáról szóló új előírásra

                  ECE/TRANS/WP.29/2016/26